OpenLLM-France/wikimedia huggingface dataset:
# Lartehs

Els lartehs són els membres del grup ètnic guang que tenen com a llengua materna el larteh. Viuen a la regió Oriental de Ghana. Hi ha entre 74.000 i 97.000 lartehs. El seu codi ètnic és NAB59a i el seu ID és 11948.

## Situació geogràfica i pobles veïns

El territori larteh està situat al sud dels cherepons, a l'est de al ciutat d'Adwaso, a la regió Oriental. Viuen en una zona muntanyosa.
Segons el mapa lingüístic de Ghana de l'ethnologue, el erritori larteh és una petita zona al nord-est d'Accra, pel camí cap al riu Volta per l'interior. Els lartehs són veïns dels cherepons que viuen al nord, dels dangmes que viuen a l'est, dels ga que viuen al sud i dels àkans que viuen a l'oest.

## Llengua

El larteh és la llengua materna dels lartehs que també parlen l'àkan.

## Religió

La gran majoria dels lartehs són cristians (95%) i el 5% creuen en religions africanes tradicionals. El 40% dels lartehs cristians pertanyen a esglésies independents, el 30% són catòlics i el 30% són protestants.

## Referències

* 1 2 3 4 «Larteh, a language of Ghana». ethnologue. [Consulta: 16 març 2015].
* 1 2 «Language: Larteh». joshuaproject. [Consulta: 16 març 2015].
* ↑ «Mapa lingüístic de Ghana. El larteh és el número 69». ethnologue. [Consulta: 16 març 2015].
* ↑ «Larteh, Gua in Ghana. Religion». joshuaproject. [Consulta: 16 març 2015].

## Bibliografia

* Brokensha, David W. 1974. Social change at Larteh, Ghana. Oxford: Clarendon Press.
# Castell de Veciana

El castell de Veciana és un edifici de Veciana (Anoia) declarat bé cultural d'interès nacional.

## Descripció

Escasses restes prop la capella en ruïnes de Sant Miguel. Aquestes restes, que només s'endevinen a terra, se situen al costat d'una casa moderna que les separa de la capella. Era una construcció quadrada, de 8 metres de costat, i a la banda sud del mur oriental hi havia una construcció adossada que a l'interior té planta circular i a l'exterior lleugerament rectangular. Del cantó nord-est surt un mur, que fa angle i va cap a llevant. La porta era al mur meridional.

## Història

A l'inici del segle xi, el domini del castell el tenia la família Balsareny. L'any 1045 Bernat Guifré de Balsareny en el seu testament disposà que a la seva mort el castell passes a mans de la seva esposa i quan ella moris a la seu de Vic. El 1089 el bisbe de Vic, Berenguer Sunifred, el va infeudar a Guillem Ramon de Cervera. El castell passà a mans dels comtes de Barcelona i els anys 1096 i 1131, Guerau Alamany li jurà fidelitat.
Al segle xiv el rei Pere III vengué Veciana a Joan de Montbui. L'any 1392 el seu successor, Joan I, cedí el lloc de Veciana a Mateu de Calders, el qual l'incorporà a la baronia de Segur. Cap a l'any 1707 el lloc passà dels Calders als Copons, a finals de segle als Grimau i poc després passà a la família Vilallonga.

## Referències

* 1 2 3 «Castell de Veciana». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Front fred

Un front fred és un límit entre dues masses d'aire, el front fred està situat al darrere del límit del sentit del desplaçament. Aquest front marca sobre la superfície terrestre una zona de variació espacial ràpida, gairebé discontínua, de la direcció del vent i del traçat de les línies isòbares i isotermes. En els mapes meteorològics, els fronts freds es representen per una línia omplerta de triangles que apunten en el sentit de l'avanç del front.

## Desenvolupament d'un front fred

L'aire més fred i més dens es posa en forma de falca sot l'aire més càlid i menys dens, aixecant-lo. Aquest moviment d'ascensió causa la baixada de la pressió al llarg del front fred i pot causar la formació d'una línia estreta de ruixats i tempestes de llamps i trons quan hi ha prou humitat. Els fronts freds es poden desplaçar fins a dues vegades més de pressa que els fronts càlids i poden produir canvis en la situació meteorològica més definits. Com que l'aire fred és més dens que l'aire càlid, ràpidament substitueix l'aire càlid del límit precedent. Els fronts freds s'associen generalment amb zones d'altes pressions.
A l'hemisferi nord un front fred provoca generalment un canvi del vent des del nord-est al sud-oest. Les característiques associades a un front fred inclouen i en l'hemisferi sud a un canvi de nord-est a sud-oest. Les característiques comunes associades als fronts freds inclouen:
| Fenomen meteorològic | Abans del pas del front fred | Mentre passa el front | Després del pas del front |
| Temperatura | Calor | Refredament sobtat | Refredament constant |
| Pressió atmosfèrica | Disminució constant | La més baixa, aleshores increment sobtat | Increment continuat |
| Vents | Sud-oest a sud-est (hemisferi nord) Nord-oest a nord-est (hemisferi sud) | Amb ràfegues; canviant | Nord a oest, normalment nord-oest (hemisferi nord) Sud a oest, normalment sud-oest (hemisferi sud) |
| Precipitació/condicions | Ruixats breus | Tempestes de vegades severes | Ruixats, seguits de clarianes |
| Núvols | Increment: Cirrus, Cirrostratus, i Cumulonimbes | Cumulonimbus | Cúmulus |
| Visibilitat | Bona a pobra calitja | Pobra, però millorant | Bona, excepte durant els ruixats |
| Punt de rosada | Alt; fix | Baixada sobtada | Caient |
Es representa en color blau i amb una línia continua de triangles

## Vegeu també

* Front càlid
* Front oclús
* Front estacionari

## Enllaços externs

* Front fred
* Fronts meteorològics
* Fronts: les fronteres entre masses d'aire
* Cold Front: transition zone from warm air to cold air
# Dolores Sampol

Dolores Sampol (Palma, 1954 - 2020) fou una pintora mallorquina.
Després d'estudiar a la facultat de Belles Arts de Sant Jordi de Barcelona entre el 1971 i el 1975, es dedicà a la conservació i restauració de pintura durant deu anys. La seva obra ha estat exposada tant individual com col·lectivament a Palma, Madrid, Barcelona, Girona, Bilbao, Pamplona, Sevilla, València, Camagüey (Cuba), Washington D.C. (EUA), Berlín, Moscou i Atenes. Participà també en nombroses fires internacionals com Art Chicago (1992 i 1998); ARCO, Madrid (1998, 1999 i 2002); Estampa, Madrid (1995, 2002 i 2003); Artíssima, Turín (1999); Art Miami (2000); Art Karlsruhe, Alemania, (2007); Art Beijing, Stand España, Pekín (2015) i Drawing Room, Madrid (2018).
La seva darrera exposició individual, "Aigua", tengué lloc el 2017 a Inca, al centre cultural Sa Quartera. En ella, presentava un total de vint-i-set obres (algunes creades expressament per a aquesta exposició) amb l'aigua com a leitmotiv.
Morí el 28 de juny de 2020, als 66 anys.

## Referències

* ↑ «Dolores Sampol» (en espanyol europeu). [Consulta: 23 febrer 2021].
* ↑ «La aventura del saber. Boek visual: Dolores Sampol - RTVE.es» (en castellà), 20-02-2020. [Consulta: 23 febrer 2021].
* ↑ «IB3 | L’aigua vertebra els universos artístics de Dolores Sampol». IB3 Notícies.
* ↑ «La pintora mallorquina Dolores Sampol mor als 66 anys», 28-06-2020. Arxivat de l'original el 2021-01-17. [Consulta: 23 febrer 2021].
# Direcció general del Llibre i Foment de la Lectura

La Direcció general del Llibre i Foment de la Lectura del Ministeri de Cultura i Esport és un òrgan d'aquest ministeri amb dependència orgànica directa del Ministeri.

## Funcions

Les competències d'aquesta direcció general es regula en l'article 4 del Reial decret 817/2018, de 24 de març, i li atorga les següents competències:
* La promoció i difusió nacional i internacional de les lletres espanyoles.
* La promoció de la lectura mitjançant campanyes de foment d'aquesta.
* La promoció del llibre mitjançant ajudes a l'edició i a la participació en fires i exposicions nacionals i internacionals.
* L'estudi i proposta d'actuacions en relació amb la indústria editorial i del llibre en general.
* La promoció i ajuda a la creació literària i a la traducció, mitjançant convocatòria i concessió de beques, premis i qualsevol altre tipus d'estímuls.
* L'elaboració de programes i plans per al foment i millora de les biblioteques, així com la coordinació i promoció de la cooperació bibliotecària.
* L'oferta de serveis tècnics i assessorament en matèria bibliotecària.
* La creació, dotació i foment de biblioteques de titularitat estatal.
* L'obtenció, explotació i utilització de dades de biblioteques.
* La coordinació i manteniment del Catàleg col·lectiu del patrimoni bibliogràfic.

## Estructura

La Direcció general del Llibre i Foment de la Lectura té sota la seva dependència els següents òrgans:
* Subdirecció General de Promoció del Llibre, la Lectura i les Lletres Espanyoles.
* Subdirecció General de Coordinació Bibliotecària.

## Directors generals

* Olvido García Valdés (2018-)
* Óscar Sáenz de Santamaría Gómez-Mampaso (2017-2018) (DG d'Indústries Culturals i del Llibre)
* José Pascual Marco Martínez (2015-2017)
* María Teresa Lizaranzu Perinat (2012-2015)
* Rogelio Blanco Martínez (2004-2011) (DG del Llibre, Arxius i Biblioteques)
* Fernando Luis de Lanzas Sánchez del Corral (1999-2004)
* Fernando Rodríguez Lafuente (1996-1999)
* Francisco Javier Bobillo de la Peña (1994-1996)

## Referències

* ↑ «Real Decreto 817/2018, de 6 de julio, por el que se desarrolla la estructura orgánica básica del Ministerio de Cultura y Deporte y se modifica el Real Decreto 595/2018, de 22 de junio, por el que se establece la estructura orgánica básica de los departamentos ministeriales.» (en castellà). [Consulta: 10 juliol 2018].
* ↑ «Real Decreto 853/2018, de 6 de julio, por el que se nombra Directora General del Libro y Fomento de la Lectura a doña Olvido García Valdés.» (en castellà). [Consulta: 10 juliol 2018].
# Sagitta

Sagitta és el nom dels següents personatges:
* Saggita o Sageta (constel·lació)
* Octavi Sagitta, tribú de la plebs el 58 aC
Viccionari
# Perry Freshwater

Perry Thomas Freshwater (Wellington, 27 de juliol de 1973) és un entrenador i ex-jugador de rugbi a 15 anglès, que ocupà la posició de pilar en equips com el Leicester Tigers, l'USAP de Perpinyà o la selecció anglesa. Des de 2016 és l'entrenador de l'USAP de Perpinyà.

## Carrera
### En club

* 1996-2003 : Leicester Tigers
* 2003-2012 : USAP de Perpinyà

### En equip nacional

El seu primer partit internacional va ser el 26 de novembre de 2005 amb la selecció anglesa contra la selecció de Samoa.

## Palmarès
### Leicester Tigers

* Vencedor de la Copa d'Europa: 2001, 2002
** Finalista: 1997
* Campió d'Anglaterra: 1999, 2000, 2001, 2002
* Vencedor de la Copa d'Anglaterra: 1997
* Vencedor del trofeu dels Campions: 2002
** Finalista: 2001

### USAP

* Campió de França: 2009
** Finalista del Campionat de França: 2004, 2010

### Selecció anglesa

(a data de 7 octubre 2011)
* 10 seleccions en l'equip d'Anglaterra (des de 2005)
** Per any: 1 el 2005, 3 el 2006, 6 el 2007
* Torneig de les Sis Nacions disputats: 2006, 2007
* Partits disputats a la Copa del Món: 2 al 2007 (Sud-àfrica i Samoa)

## Enllaços externs

* (anglès) Perfil a lequipe.fr Arxivat 2007-09-26 a Wayback Machine.
* (francès) Estadístiques a itsrugby.fr
* (anglès) Foto a sporting-heroes.net
# Club de Encuentro Manuel Broseta

El Club de Encuentro Manuel Broseta és un club privat valencià en forma de fòrum de debat inaugurat el 1984 pel professor Gregorio Peces-Barba. Les conferències que organitza són obertes a tothom. Han passat diversos intel·lectuals i gent d'alguna esfera del poder. Per a ser membre cal estar avalat per dos membres i pagar una quota trimestral.
Inicialment s'anomenava Club de Encuentro i canvià de nom en homenatge a Manuel Broseta Pocs dies després de la seua creació el club entregà a l'aleshores president de la Generalitat Valenciana Joan Lerma la primera Medalla d'Or del Club.
Al març 2012 el professor Josep Vicent Boira va pronunciar una conferència memorable sobre la societat civil a la Comunitat Valenciana. El 2 d'abril del 2012 el Club va organitzar una Mesa sobre el Corredor Mediterrani amb representants d'associacions empresarials i partits polítics a la qual el Govern d'Espanya presidit pel PP no va enviar cap representant. El 2017 l'aleshores Ministre de Justícia Rafael Català donà una conferència on menyspreà la importància del Corredor mediterrani, cosa que va fer que rebera crítiques negatives per empresaris i polítics valencians.

## Presidents

* José Luis Boronat (1984-1986)
* Manuel Broseta (1986-1992)
* Vicente Garrido (1992-1995)
* José Luis Martínez Morales (1995-1997)
* Fernando Puente (1997-2000)
* Francisco Puchol-Quixal (2000-2015)
* Josep Vicent Boira i Maiques (2015-2015) (no va arribar a prendre possessió, per ser nomenat per a un càrrec públic a la Generalitat Valenciana)
* Amparo Matíes (2015-)

## Referències

* 1 2 Camps, Juana «¿Tienes pase? Club privado: acceso restringido». Valencia Plaza, 07-02-2015 [Consulta: 14 juny 2017].
* ↑ Hildebrandt, Guillermo «El Club de Encuentro Manuel Broseta celebra su 30 aniversario». El País, 30-09-2014 [Consulta: 14 juny 2017].
* ↑ «Club Encuentro MB Josep Vicent Boira 27mar2012 conferencia Sociedad Civil Comunitat Valenciana». [Consulta: 4 abril 2024].
* ↑ Vázquez, Cristina «Piñero: “El PP tira por la borda el trabajo por el eje mediterráneo”» (en castellà). El País [Madrid], 02-04-2012. ISSN: 1134-6582.
* ↑ «Indignación por el menosprecio del ministro Catalá al Corredor Mediterráneo». El mundo, 07-02-2017 [Consulta: 14 juny 2017].
* ↑ Domingo, I. «Josep Vicent Boira presidirá el Club de Encuentro Manuel Broseta». Las Provincias, 02-07-2015 [Consulta: 14 juny 2017].

## Enllaços externs

* Lloc web oficial
# Casa pairal al carrer de Pau Coll, 7 (Talarn)

La Casa pairal al carrer de Pau Coll, 7 és una obra de Talarn (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Edifici d'habitatges entre mitgeres, adossades a la muralla de la vila i amb façana al carrer i plaça principals. Té quatre plates d'alçada, celler i golfa. És un edifici estret amb parcel·la gòtica resultant de la divisió d'una antiga casa medieval de la que no més resta l'escut barroc a la llinda d'una porta sense cap valor. Els murs són arrebossats i la coberta de teula àrab amb voladís típic d'aquest carrer de tipologia medieval-barroc.

## Història

A la llinda, amb el respectiu escut, s'inscriu la data de 1662. El segle xvii és l'època d'esplendor de la vila

## Referències

* 1 2 «Casa pairal al carrer de Pau Coll, 7». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Desmodieae

Desmodieae és una tribu de plantes angiospermes que pertany a la subfamília faboideae dins de la família de les fabàcies.

## Subtribu i gèneres

* Bryinae
** Brya
** Cranocarpus
* Desmodiinae
** Alysicarpus
** Aphyllodium
** Arthroclianthus
** Christia
** Codariocalyx
** Dendrolobium
** Desmodiastrum
** Desmodium
** Droogmansia
** Eleiotis
** Leptodesmia
** Mecopus
** Melliniella
** Nephrodesmus
** Phyllodium
** Pseudarthria
** Pycnospora
** Tadehagi
** Trifidacanthus
** Uraria
** Urariopsis
* Lespedezinae
** Campylotropis
** Kummerowia
** Lespedeza
** Neocollettia
** Phylacium
# Eduard Jener i González

Eduard Jener i González (1905-1934) fou un dissenyador gràfic. Fill del també dissenyador gràfic d'origen valencià Eduard Jener Casellas. El 1922 s'incorpora a l'empresa Myrurgia d'Esteve Monegal on col·labora amb el seu pare en la creació d'imatge gràfica, publicitat i presentacions dels diferents productes. El 1929 dissenya la nova etiqueta per a la línia Maderas de Oriente que es presentarà a l'Exposició Universal de Barcelona de 1929.

## Vegeu també

* Maderas de Oriente

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# Pedernales (Delta Amacuro)

Pedernales és la capital del municipi de Pedernales (Delta Amacuro) situat en l'estat de Veneçuela de Delta Amacuro. És un important port de mar dins el Golf de Paria. Té 6.372 habitants (2011). Va ser fundada l'any 1858. El lema d'aquesta ciutat és El bressol dels Warao (La cuna de los Warao).
La principal activitat econòmica és la pesca i la petroliera i també una factoria de muntatge d'automòbils de l'empresa Ford Motor Company que aprofita l'avantatge del port de la ciutat.
# Club de Deportes La Serena

El Club de Deportes La Serena S.A.D.P. és un club de futbol xile de la ciutat de La Serena.
Els antecedents del club són a la selecció de futbol de La Serena, campiona amateur els anys 1949, 1951 i 1954. El club va ser fundat el 9 de desembre de 1955. En la seva primera temporada a segona divisió acabà segon, per darrere de la Universidad Católica.

## Palmarès

* Segona divisió xilena de futbol:
** 1957, 1987, 1996
* Copa xilena de futbol:
** 1960

## Referències

* ↑ Los inicios: Los serenenses, los mejores de Chile a clubdeporteslaserena arxivat
* ↑ 1955: Nace el primer equipo profesional del norte de chile Arxivat 2009-06-08 a Wayback Machine. a clubdeporteslaserena
* ↑ Chile 1956 a Rec.Sport.Soccer Statistics Foundation (RSSSF)

## Enllaços externs

* (castellà) Web oficial
# Casa pairal de Gaspar de Portolà

La Casa pairal de Gaspar de Portolà és una obra gòtica de Sant Esteve de la Sarga (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Casal fortificat construït en època moderna a l'extrem nord del poble. Consta de dues torres a la façana NW i una ampla portalada gòtica. L'aparell emprat en la construcció és de mida petita i irregular excepte els cantoners, ben escairats i de mida més gran. Té poques obertures que es troben distribuïdes per les façanes de manera irregular.
En l'actualitat s'estan fent obres de rehabilitació (2005).

## Història

El casal dels Portolà fou construït en època moderna, potser al mateix lloc on hi havia hagut el castell medieval.
Castellnou de Montsec constituí una baronia que passà, al llarg dels segles XVI-XVII, dels Areny (senyors d'Altet i de Lluçà) als Erill (barons de l'Albi), als Cartellà (barons de Falgons) i als Ardena de Sabastida, que la vengueren als Portolà l'any 1681.
El 1687 Gaspar de Portolà i Pont era baró de Castellnou de Montsec. Aquest Gaspar de Portolà era avantpassat del que seria explorador de Califòrnia, Gaspar de Portolà i de Rovira. Aleshores la baronia era formada pels llocs de Castellnou, Beniure, Estorm i Sant Esteve de la Sarga. Aquests pobles, que anteriorment havien pertangut a diferents senyors, romandrien vinculats als barons de Castellnou fins a l'extinció de les senyories.
Els Portolà foren senyors de Castellnou de Montsec fins al segle xix i la seva baronia fou reconeguda com a títol del regne el 1801.

## Referències

* 1 2 3 4 5 6 «Casa pairal de Gaspar de Portolà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Legió II Brittannica

La legió II Brittannica va ser una legió romana. Només es coneix la seva existència per la Notitia Dignitatum, un document de l'Imperi Romà procedent de la Cancelleria Reial que dona detalls de l'administració de l'Imperi, les magistratures i les unitats militars, tant de la cort com a nivell provincial. Està datat cap a l'any 400.
Segurament és la mateixa que l'anomenada Secundani Brittones ('Segona dels britons'). S'ha pensat que aquesta legió és una escissió de la Legió II Augusta, i que després va ser una legió independent que va servir a Britànnia en la defensa de les costes contra els saxons. No se sap quan es va fundar. Alguns autors pensen que va ser entre els anys 286 i 297, quan els usurpadors Carausi i Al·lecte van declarar independent la província de Britànnia.

## Referències

* ↑ Lendering, Jona. «Legio II Brittannica». Livius.org. [Consulta: 6 novembre 2022].
# Divnogorsk

Divnogorsk (en rus Дивногорск) és una ciutat del krai de Krasnoiarsk, a Rússia. Es troba a la vora del riu Ienissei, a 34 km al sud-est de Krasnoiarsk.

## Història

Divnogorsk fou construïda pel personal de la construcció de la presa i de la central hidroelèctrica de Krasnoiarsk, entre el 1956 i el 1972. Rebé l'estatus de ciutat el 1963.

## Referències

* ↑ Distàncies a vol d'ocell o distàncies ortodròmiques
# Doppler

«Doppler» té aquests significats:
* Ecografia Doppler, varietat d'ecografia en la qual, emprant ultrasons i l'efecte Doppler
* Efecte Doppler, que consisteix en la variació de la freqüència de qualsevol ona emesa per un objecte en moviment.
* Efecte Doppler relativista, canvi observat en la freqüència de la llum procedent d'una font en moviment relatiu respecte de l'observador
* Espectroscòpia Doppler, mètode espectroscòpic per trobar planetes extrasolars
* Radar Doppler, radar especialitzat que fa ús de l'efecte Doppler
* Radar d'impulsos Doppler, sistema de radar capaç de mesurar el rumb, distància i altitud d'un objecte i detectar la seva velocitat
* Biografies:
** Adolf Doppler (Graz, 1850 - 1906), compositor austríac
** Árpád Doppler (Budapest, 1857 – 1927), compositor hongarès
** Christian Andreas Doppler (Salzburg, 1803 - Venècia, 1853), matemàtic i físic austríac
** Franz Doppler (Lemberg, Imperi austríac, 1821 - Baden bei Viena, 1883), flautista i compositor polonès
# Gargulló

El gargulló és un pastís tradicional occità d'hivern, típic de la cuina llemosina, que consta de làmines molt primes de pera lligades amb molt poca massa semblant a un flam o a una crema espessa. Tradicionalment se serveix al mateix motllo de cocció. Es menja tebi, acabat de fer o reescalfat, tot i que fred també és molt bo.
# SICOSS

El SICOSS (Sistema d'Informació Comptable de la Seguretat Social) és el sistema comptable que empra la Seguretat Social espanyola des del 1991.
La carència d'una adequada informatització de la comptabilitat es feia notar en tots els estaments de la seguretat social espanyola des de mitjans dels anys 80, en la mesura en què la importància relativa de la Seguretat Social respecte del conjunt de l'economia de l'estat havia anat creixent sistemàticament des de finals de la dècada dels 70.
Per això, resultava imprescindible establir un sistema comptable que, com el SICOSS, respectara les peculiaritats que presenten totes i cada una d'aquestes entitats gestores, permetera un tractament homogeni de les seues operacions i la consolidació de les seues dades per a poder oferir una imatge correcta de la seua actuació com a grup.
La informatització de la comptabilitat de la Seguretat Social va seguir diverses etapes:
* En una primera etapa es va implantar un sistema nacional de control d'operacions en relació amb les despeses de la Seguretat Social que va començar a funcionar en l'exercici de 1982 i que va estar vigent fins a 1991.
* En 1991, el SICOSS es va fer càrrec de la comptabilitat de la seguretat social espanyola, superant les carències que presentava l'aplicació anterior. Dos anys més tard, en 1993, el SICOSS va entrar plenament en funcionament, comprenent ja totes les àrees comptables de la Seguretat Social i, en especial, la patrimonial i la del pressupòsit d'ingressos.A partir de 2006, comenzó a desarrollarse una nueva versión basada en tecnología Java/J2EE, la cual no entraría en Producción hasta el año 2013. En su momento, SICOSS era una de las aplicaciones más grandes construidas en Java en España.
* A partir de 2006, es va començar a desenvolupar una versió nova basada en tecnologia Java/J2EE, la qual no entraria en Producció fins a l'any 2013. En aquell moment, SICOSS era una de les aplicacions més grans construïdes en Java en Espanya.
# Pedersen

Pedersen és el nom dels següents personatges:
* Charles J. Pedersen (Busan, Corea, 1904 - Salem, EUA, 1989), Premi Nobel de Química (1987)
* Dag Erik Pedersen (Skien, 1959), ciclista noruec
* Jørgen Vagn Pedersen (Copenhaguen, 1959), ciclista danès
* Morten Gamst Pedersen (1981, Vadsø), futbolista noruec
* Per Pedersen (Vestervig, Thisted, 1964), ciclista danès
* Susan Pedersen (Sacramento, 1953), nedadora estatunidenca
* Tore Pedersen (Fredrikstad, 1969), futbolista noruec